Author: Monika

Opakovanie chemické reakcie.
1.	Aký je to chemický dej (reakcia)?
2.	Čo sú to reaktanty?
3.	Čo sú to produkty?
4.	Vysvetli pojem chemické zlučovanie a chemický rozklad.
5.	Aká je to exotermická a aká endotermická reakcia?
6.	Napíš aspoň 2 podmienky, ktoré musia byť splnené ak má chemická reakcia prebehnúť. 
7.	Vymenuj 4 faktory, ktoré ovplyvňujú rýchlosť chemickej reakcie.
8.	V kužeľovej banke je 6 % roztok peroxidu vodíka a burel (MnO_2). Prebieha chemická reakcia, pri ktorej vzniká voda a kyslík. Banka sa zahriala. Prítomnosť kyslíka sme dokázali tlejúcou špajdľou. Burel pri chemickej reakcii zostáva nezmenený. Odpovedz:
-	Chemickú reakciu zapíš schémou.
-	Ktoré látky sú reaktanty a ktoré produkty?
-	Ide o chemické zlučovanie alebo rozklad?
-	Chemická reakcia je endo alebo exotermická?
-	Aký je význam burelu pri tejto reakcii?
9.	Aký zákon platí pri chemických reakciách a ako znie?